Lolland-Falsters Stifts-Tidende, 1847-01-18
Jndenlandske Efterretninger. J det sidstudkomne Nr. af "Juridisk Ugeskrift, læses en af Overretten for nylig paadømt Sag mellem Administrationen for Ringsted Klosters Fideicommis og Forpagter Langheim eller nu dennes Bo, paa den ene Side og Gaardmand Christen Jensen af Hougbyrd paa den anden Side, hvilken Sag indeholder et lille Bidrag til Bedømmelsen af den vilkaarlige Behandling, Fæstebønder ikke sjeldent ere udsatte for. Sagens Omstændigheder ere følgende: Christen Jensen har en Bondegaard, den saakaldte Tystevadsgaard i Fæste under Ringsted Klosters Gods, hvilken Gaard har været bortfæstet til hans Formand i Besiddelsen, blandt Andet paa det Vilkaar, at Stedet for Hoveri og Landgilde skulde der betales en fastsat aarlig Sum, samt forrettes tvende kjørende Kjøbenhavnsreiser. Uagtet Gaarden saaledes havde været hoverifri i en Fæsters hele Besiddelsestid, uden at det i Fæstebrevet var bestemt, at Hoveri friheden skulde ophøre med Fæstet, og saaledes maatte sættes ved Siden af en oprindelig hoverifri Gaard, hvilken der efter den bestaaende Lovgivning, navnlig Fregn. 6te Decbr. 1799 87, ikke uden Rentekammerets Approbation kan paalægges nogetsomhelst Hoveri, behagede det dog Administrationen for Ringsted Kloster i det under 30te Octbr. 1832 til Christen Jensen udstedte Fæstebrev, uden forudgaaet Approbation af Rentekammeret, at paalægge ham at forrette Hoveri til Klosteret, som det i Fæstebrevet, hedder, "forsvarligt og i Overeensstemmelse med Hoveri foreningen af 30te April 1799, hvilken Forening det ikke er oplyst, at den tidligere Fæster havde tiltraadt. Administrationen indskrænkede sig imidlertid ikke hertil, men da Christen Jensen, efterat have faaet Øinene op, vægrede sig ved at udføre Hoveri til Klosteret, forfulgte den ham med en Række let erhvervede Politiretsdomme, Amtsdecreter, Udpantninger og Auctioner til Jnddrivelse af de ham for forsømt Hoveri dicterede Dagmulter. Den saaledes forfulgte og slet ikke af det Offentlige understøttede Mand havde upaatvivlelig maattet ligge under for Overmagten, dersom ikke Procurator B. Christensen havde antaget sig ham og ført hans Sag igjennem tvende Jnstanser. Under 5te August 1844 nedlagdes Forbud for Ringsted Klosters Fideicommis og Forpagter Langheim, af bemeldte Kloster mod, at der affordredes Chr. Jensen, Hoveri, hvorefter Forbudet forfulgtes for Ringsted Herredsret, hvor den ordinaire Dommer, Justitsraad Harhoff, paa Grund af sit Forhold til Klosterets Administration, maatte vige Dommersædet for Justitsraad, Birkedommer Leuning i Sorø, som under 15de Januar 1845 afsagde Dom i Sagen, hvorved det nedlagte Forbud stadfæstedes og det Chr. Jensen meddeelte Fæstebrev kjendtes ugyldigt, forsaavidt angik det ham derved paalagte Hoveri, for hvilket han fritoges, ligesom endelig Forpagter Langheim tilpligtedes efter en paa de hos Chr. Jensen, for Dagmuleter foretagne Udpantninger og Auctioner grundet Beregning at erstatte denne hvad han i saa Henseende, virkelig havde udredet, samt derhos i Erstatning for Tort og Creditspilde at betale ham 50 Rbd. Den af de Tabende øieblikkelig appellerede Herredstings Dom er nu stadfæset af Overretten, dog ikke forsaavidt angaaer den Chr. Jensen tilkjendte Erstatning af 50 Rbd. for Tort og Creditspilde, da denne Deel af Sagen fandtes at ligge udenfor Klagen til Forligelsescommissionen, ligesom Forpagter Langheim (eller hans Bo), som ved Forpagtningscontracten er indtraadt i Ringsted Klosters Fidecommiss's Ret, ei heller af Overretten fandtes at kunne paalægges personligt Erstatningsansvar. Medens Christen Jensen altsaa endelig har modtaget Lønnen for sin Udholdenhed, har han imidlertid, efter hvad vi have erfaret, havt den Sorg, at hans Kone, som især var den, der styrkede og opretholdt hans Mod, som en Følge af den Sindsbevægelse, Processens heldige Udfald har fremkaldt hos hende, er gaaet fra Forstanden. (Fædrel.) Laugene og Corporationerne i Kjøbenhavn. talte i 1846 962 Jndivider fleer end i 1845. Det er især Antallet af Mestere og Svende, som er tiltaget i det sidste Aar (resp. 182 og 858). Antallet af Drenge er derimod aftaget med 144. J et Decennium er altsaa Antallet steget 2,642, omtrent 20 pCt. (B. T.)